CELEX: 32005R0109
Language: sk
Date: 2005-01-24 00:00:00
Title: Nariadenie Komisie (ES) č. 109/2005 z 24. januára 2005 o definícii ekonomického územia členských štátov na účely nariadenia Rady (ES, Euratom) č. 1287/2003 o zosúladení hrubého národného dôchodku v trhových cenách

25.1.2005   
            
            
               SK
            
            
               Úradný vestník Európskej únie
            
            
               L 21/3
            
         
      NARIADENIE KOMISIE (ES) č. 109/2005
   z 24. januára 2005
   o definícii ekonomického územia členských štátov na účely nariadenia Rady (ES, Euratom) č. 1287/2003 o zosúladení hrubého národného dôchodku v trhových cenách
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Rady (ES, Euratom) č. 1287/2003 z 15. júla 2003 o zosúladení hrubého národného dôchodku v trhových cenách (nariadenie HND) (1) a najmä na jeho článok 5 ods. 1,
   keďže:
   
               (1)
            
            
               Článok 2 ods. 7 rozhodnutia Rady 2000/597/ES, Euratom z 29. septembra 2000 o systéme vlastných zdrojov Európskych spoločenstiev (2) stanovuje, aby sa hrubý národný produkt v trhových cenách (HNP) považoval za rovnajúci sa hrubému národnému dôchodku v trhových cenách (HND), ako stanovuje Komisia pri uplatňovaní Európskeho systému účtov (ESA). ESA z roku 1995 (ESA 95), ktorý nahrádza dva predchádzajúce systémy z rokov 1970 a 1979, bol ustanovený nariadením Rady (ES) č 2223/96 z 25. júna 1996 o Európskom systéme národných a regionálnych účtov v Spoločenstve (3), a bol uvedený v prílohe k tomuto nariadeniu HND, ako sa používa v ESA 95, nahradil HNP ako kritérium na účely vlastných zdrojov, s účinnosťou od rozpočtového roku 2002.
            
         
               (2)
            
            
               Nariadenie Rady (ES, Euratom) č 1287/2003 stanovuje postupy na predkladanie údajov HND členskými štátmi a postupy a kontroly výpočtu stanovuje Výbor pre HND.
            
         
               (3)
            
            
               Na účely definície hrubého domáceho dôchodku v trhových cenách (HND) podľa článku 1 nariadenia (ES, Euratom) č. 1287/2003 je potrebné vysvetliť definíciu ESA 95 pre ekonomické územie.
            
         
               (4)
            
            
               Na účely uplatňovania článku 1 smernice Rady 89/130/EHS, Euratom o zosúladení zostavovania hrubého národného produktu v trhových cenách (4), sa ekonomické územie členských štátov definuje v rozhodnutí Komisie 91/450/EHS, Euratom (5). Ekvivalentná definícia by sa teraz mala uviesť vzhľadom na HND.
            
         
               (5)
            
            
               Opatrenia uvedené v tomto nariadení sú v súlade so stanoviskom Výboru pre HND,
            
         PRIJALA TOTO NARIADENIE:
   Článok 1
   Na účely nariadenia (ES, Euratom) č. 1287/2003 má termín „ekonomické územie“ význam, ktorý sa mu pripisuje v odsekoch 2.05 a 2.06 prílohy A nariadenia (ES) č 2223/96, termín „geografické územie“, ako sa používa v uvedených odsekoch sa rozumie tak, že sa vzťahuje na všetky územia členských štátov, ktoré sú uvedené v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 24. januára 2005
      
         
            Za Komisiu
         
         Joaquín ALMUNIA
         
         
            člen Komisie
         
      
   
   
      (1)  Ú. v. EÚ L 181, 19.7.2003, s. 1.
   
      (2)  Ú. v. ES L 253, 7.10.2000, s. 42.
   
      (3)  Ú. v. ES L 310, 30.11.1996, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1267/2003 (Ú. v. EÚ L 180, 18.7.2003, s. 1).
   
      (4)  Ú. v. ES L 49, 21.2.1989, s. 26. Smernica zmenená a doplnená nariadením Európskeho Parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      (5)  Ú. v. ES L 240, 29.8.1991, s. 36. Rozhodnutie zmenené a doplnené Aktom o pristúpení z roku 2003.
   
      PRÍLOHA
      Územie členských štátov:
      
                  —
               
               
                  územie Belgického kráľovstva,
               
            
                  —
               
               
                  územie Českej republiky,
               
            
                  —
               
               
                  územie Dánskeho kráľovstva okrem Faerských ostrovov a Grónska,
               
            
                  —
               
               
                  územie Spolkovej republiky Nemecko,
               
            
                  —
               
               
                  územie Estónskej republiky,
               
            
                  —
               
               
                  územie Gréckej republiky,
               
            
                  —
               
               
                  územie Španielskeho kráľovstva,
               
            
                  —
               
               
                  územie Francúzskej republiky okrem zámorských krajín a území, nad ktorými uplatňuje suverenitu, ako sa definuje v prílohe II Zmluvy o založení Európskeho spoločenstva,
               
            
                  —
               
               
                  územie Írska,
               
            
                  —
               
               
                  územie Talianskej republiky,
               
            
                  —
               
               
                  územie Cyperskej republiky,
               
            
                  —
               
               
                  územie Lotyšskej republiky,
               
            
                  —
               
               
                  územie Litovskej republiky,
               
            
                  —
               
               
                  územie Luxemburského veľkovojvodstva,
               
            
                  —
               
               
                  územie Maďarskej republiky,
               
            
                  —
               
               
                  územie Maltskej republiky,
               
            
                  —
               
               
                  územie Holandského kráľovstva okrem zámorských krajín a teritórií, nad ktorými uplatňuje suverenitu, ako sa definuje v prílohe II Zmluvy o založení Európskeho spoločenstva,
               
            
                  —
               
               
                  územie Rakúskej republiky,
               
            
                  —
               
               
                  územie Poľskej republiky,
               
            
                  —
               
               
                  územie Portugalskej republiky,
               
            
                  —
               
               
                  územie Slovinskej republiky,
               
            
                  —
               
               
                  územie Slovenskej republiky,
               
            
                  —
               
               
                  územie Fínskej republiky,
               
            
                  —
               
               
                  územie Švédskeho kráľovstva,
               
            
                  —
               
               
                  územie Spojeného kráľovstva Veľkej Británie a Severného Írska.